**ROMÂNIA**

**JUDEŢUL SATU MARE**

# CONSILIUL JUDEŢEAN

**PROIECT DE HOTĂRÂRE NR.\_\_\_\_\_\_/2024**

**privind reorganizarea și aprobarea Organigramei, a Statului de funcții și a Regulamentului de organizare și funcționare al aparatului de specialitate ale Consiliului Județean Satu Mare**

Consiliul Judeţean Satu Mare,

având în vedere Referatul de aprobare nr.\_\_\_\_\_\_/\_\_\_\_\_2024 al domnului Pataki Csaba, preşedintele Consiliului Judeţean Satu Mare, anexat prezentului proiect de hotărâre,

ţinând cont de:

- Hotărârea Consiliului Județean Satu Mare nr. 44/25.03.2024 privind modificarea Statului de funcții al aparatului de specialitate al Consiliului Județean Satu Mare;

- Hotărârea Consiliului Județean Satu Mare nr. 150/29.11.2023 privind modificarea Organigramei și a Statului de funcții ale aparatului de specialitate al Consiliului Județean Satu Mare;

- Hotărârea Consiliului Județean Satu Mare nr. 85/27.09.2019 privind aprobarea Regulamentului de organizare și funcționare al aparatului de specialitate al Consiliului Județean Satu Mare;

având în vedere:

prevederile art. XIII lit. a), art. XVII alin. (1), art. XX și art. XXII din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;

- Legea cadru nr.153/2017 privind salarizarea personalului plătit din fonduri publice, cu modificările și completările ulterioare;

- Legea nr. 53/2003 - Codul muncii, republicată, cu modificările și completările ulterioare;

în temeiul prevederilor art. 173 alin.(2) lit.c), art. 182 alin.(1), coroborate cu cele ale art. 196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.** Se aprobă reorganizarea aparatului de specialitate al Consiliului Județean Satu Mare, conform prevederilor Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare.

**Art.2.** Se aprobă Organigrama aparatului de specialitate al Consiliului Județean Satu Mare, conform Anexei nr.1 care face parte integrantă din prezenta hotărâre.

**Art.3.** Se aprobă Statului de funcții al aparatului de specialitate al Consiliului Județean Satu Mare, conform Anexei 2 care face parte integrantă din prezenta hotărâre.

**Art.4.** Se aprobă Regulamentul de organizare și funcționare al aparatului de specialitate al Consiliului Județean Satu Mare, conform Anexei 3 care face parte integrantă din prezenta hotărâre.

**Art.5. (1)** Numirea personalului pe noile funcții, precum și stabilirea drepturilor salariale aferente, se realizează, cu respectarea termenelor și a procedurilor legale stabilite de lege.

**(2)** Personalul cu funcții de conducere eliberat din funcția de conducere deținută, ca urmare a reorganizării activității, beneficiază de drepturile prevăzute de lege.

**(3)** Se stabilește termenul de 30 de zile pentru aplicarea procedurilor legale prevăzute de Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și a celor privitoare la regimul juridic aplicabil personalului contractual, cu privire la măsurile organizatorice a aparatului de specialitate al Consiliului Județean Satu Mare.

**Art.6.** La data intrării în vigoare a prezentei, Hotărârea Consiliului Județean Satu Mare nr. 44/25.03.2024 privind modificarea Statului de funcții al aparatului de specialitate al Consiliului Județean Satu Mare, Hotărârea Consiliului Județean Satu Mare nr. 150/29.11.2023 privind modificarea Organigramei și a Statului de funcții ale aparatului de specialitate al Consiliului Județean Satu Mare și Hotărârea Consiliului Județean Satu Mare nr. 85/27.09.2019 privind aprobarea Regulamentului de organizare și funcționare al aparatului de specialitate al Consiliului Județean Satu Mare, se abrogă.

**Art.7.** Cu ducerea la îndeplinire a prezentei se încredințează Serviciul resurse umane, salarizare din cadrul aparatului de specialitate al Consiliului Județean Satu Mare.

**Art.8.** Prezenta se comunică tuturor structurilor funcționale din cadrul aparatului de specialitate al Consiliului Județean Satu Mare.

Satu Mare, \_\_\_\_\_\_\_\_\_\_\_2024

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena-Ana

Red./Tehn. E.S.A 5ex.